Dzīvojam laikmetā, kurā biznesa izaugsme nav atdalāma no digitalizācijas procesa. Jo lielāka ir uzņēmuma IT neatkarība, jo par modernāku, progresīvāku un bieži vien arī videi draudzīgāku tas tiek uzskatīts. Tāpēc ieguldīt uzņēmuma IT risinājumos, sākot no mākoņa un beidzot ar ikdienas darbā izmantotajām programmatūrām, mūsdienās nav nekas jauns. Tomēr, kad ir pieņemts lēmums uzlabot IT infrastruktūru vai pāriet uz mākoņpakalpojumu risinājumiem, bieži vien tiek aizmirsts, ka šis process ir drīzāk maratons, nevis sprints.